Hírhétfő - Fórumozásra fel!
A múlt hét egyik legfontosabb híre volt, hogy megnyitottuk az oldalunkhoz tartozó Fórumot. Várjuk véleményeiteket, javaslataitokat akár az annak megfelelő topicba, vagy ide a kommentekbe! :) Jelenleg 29 regisztrált felhasználónk van (magunkat is beleszámolva), de bízunk benne, hogy sok régi tag idetalál majd a My Sims Fórumáról, és új embereket is köszönthetünk majd közösségünkben! Segítsetek a reklámozásában! :)
A jobb oldali sávban új Simtárs került fel! Timpa Sims-szel foglalkozó oldala történetekkel, letöltésekkel, és tippekkel várja a látogatókat.
Két vendégkritika is kikerült a héten, az egyik Kyrostól a "Tükörkép" című tale 2. részéről, a másik pedig Anna Orsolya billentyűzetéből született a "Kalózkaland"-ról.
Fülszövegekkel frissült a "The Torenos",a "Szappanbuborék a szerelem" és a "Tükörkép" adatlapja.
Kedden azt kérdeztük meg, mennyire számít Nektek, ha egy tale-hez tartozik borító, illetve annak minősége befolyásol-e Titeket bármiben is. Egyetértés született abban, hogy mindenképpen pozitívum, ha szerepel az adott történetnél egy jó kis ajánló, vagy opening kép, de ha nincs, vagy rosszabb a minősége, akkor sem tántorít el senkit sem, hogy rákattintson legalább az első rész linkjére.
Szerdán Marcello egyik kedvenc Simses videóját hozta el Nektek, amelyet Hollywoodguy készített el a The Red Jumpsuit Apparatus "Face Down" című számára.
A Csütörtöki Csemege sztárvendége ezúttal a 2010-ben megjelent "Végzeten túl" volt MalkshuriJolnartól, akit most már BansheeSophie néven találhattok meg az írók között. A héten egy régóta várt Sims 3-as gyümö... akarom mondani tale kerül terítékre. :D Nem nehéz kitalálni, mi lesz az, ugye? :)
Szerencsére a mostani Premier Pénteken sem maradtatok új történet nélkül, DeeDee jóvoltából a "Jelzőfény: A kezdet" címmel útjára indult egy Sims 2-vel készült alkotás is. Olvastátok már? Ha igen, várjuk róla a vendégkritikákat! :)
Szombaton ismét szórakoztunk, illetve nevettünk egyet. Régi My Sims Fórumos aranyköpésekből szemezgettünk, és jó hír, hogy még van egy-két ilyen a tarsolyunkban.